Hiina pokker

Hiina pokker on kaardimäng, kus ühes jaotuses tuleb korraga moodustada kolm pokkerikätt. Hiina pokker muutub maailmas järjest populaarsemaks. Täpsemalt rääkides on tegu avatud kaartidega Hiina pokkeriga ehk Open Face Chinese Poker (lühend: OFC). Samal mängul on eestlaste seas ka teine nimi: „natsipokker“. Hiina pokker on uus pokkeri mänguformaat, mis sai alguse Soomes eelmise kümnendi keskpaigas. Kõige populaarsem on mäng olnud Venemaal, kuid fänne on nad korjanud ka mujal. Praegu on võimalik Hiina pokkerit mängida ka internetis, kus seda võimalust pakub Tonybet kasiino. Tulenevalt sellest, et Hiina pokker on hetkel võrdlemisi uus pokkeri alaliik, siis mängijate tasemevahe on mängus võrdlemisi suur, sest osad alles alustavad, teised aga on juba kogenud mängijad. Võrreldes Texas Holdemiga, on Hiina pokkeris suurem roll õnnefaktoril. Hiina pokkerit mängitakse tavalise 52 kaardist koosneva kaardipakiga. Korraga on laus 2-4 mängijat, kuid suuremate seltskondade korral võib korraldada ka turniire, kus osalejate arv ei ole piiratud. Hiina pokkeri tähtsaimaks eesmärgiks on kombineerida saadud kaartidest kolm võimalikult tugevat pokkerikätt, mis oleksid tugevamad vastaste võrreldavatest pokkerikätest. Mängida saab nii avatud kui ka suletud kaartidega ning kombinatsioonide tugevused on täpselt samad, mis harilikus pokkeris. Põhiliseks iseärasuseks on vaid see, et mängijatel tuleb moodustada 13 kaardist kolm pokkerikätt, millest kaks koosnevad viiest (alumine ja keskmine) ning üks (ülemine) kolmest kaardist. Samuti tuleb arvestada järgmiste reeglitega: - Ülemine käsi on kõige nõrgem, - Keskmine käsi on tugevam kui ülemine, kuid nõrgem kui alumine, - Alumine käsi on kõige tugevam. Kui mängija kombineerib oma käed vigaselt (näiteks keskmine käsi on tugevam alumisest), läheb ta “lõhki” (rahvapäraselt “bustoks”) ning kaotab automaatselt kõikidele teistele mängijatele, kelle käed on korrektsed. Punkte saab: - Oma käte tugevuse eest (kuninglikud kombinatsioonid), - Oma käte võrdlemisel teiste mängijate kätega. Kuninglikud kombinatsioonid e. royaltyd tasustatakse kindla punktimäära alusel vastavalt kombinatsiooni tugevusele ega sõltu vastaste kombinatsioonide tugevusest. Kuninglikel kombinatsioonidel on miinimumnõuded: ülemisel vähemalt kuute paar, keskmisel kolmik ning alumisel rida. Kui mängija „läheb lõhki“, siis on tema kõik käed vigased ning mingisuguseid preemiaid ei maksta. OFC Royaltyd: Lisaboonused alumise käe eest: Rida: 2 Mast: 4 punkti Maja: 6 punkti Nelik: 10 punkti Mastirida: 15 punkti Kuninglik mastirida: +25 punkti Lisaboonused keskmise käe eest (võrreldes alumise käega topeltpunktid): Kolmik: 2 punkti Rida: 4 punkti Mast: 8 punkti Maja: 12 punkti Nelik: 20 punkti Mastirida: 30 punkti Kuninglik mastirida: 50 punkti Lisaboonused ülemise käe eest (“x” tähistab suvalist kaarti): 66x: 1 punkt 77x: 2 punkti. 88x: 3 punkti 99x: 4 punkti TTx: 5 punkti JJx: 6 punkti QQx: 7 punkti KKx: 8 punkti AAx: 9 punkti 222: 10 punkti 333: 11 punkti 444: 12 punkti 555: 13 punkti 666: 14 punkti 777: 15 punkti 888: 16 punkti 999: 17 punkti TTT: 18 punkti JJJ: 19 punkti QQQ: 20 punkti KKK: 21 punkti AAA: 22 punkti Lisaks kuninglikele kombinatsioonidele arvestatakse punkte ka käte võrdlemisel. Seda teevad omavahel kõik mängijad ning võrreldakse kõiki võrreldavaid käsi. Ehk – kui lauas istub neli mängijat, siis peab igaüks võrdlema oma käsi kolme oponendiga. Alguses võib see võtta live-mängudes päris paljuaega, kuid mida kogenumaks mängijad (sh. punktiarvestaja muutuvad), seda kiiremini see läheb. Seetõttu on kõige mugavam mängida internetis, kus arvestuse teeb ära arvuti. Võrreldakse aga alati ainult võrdseid käsi ehk alumist alumisega, keskmist keskmisega ja ülemist ülemisega. Vastasest tugevam käsi annab ühe pluss-, nõrgem aga ühe miinuspunkti. Kui üks mängijatest võidab teist kõiges kolmes käes, korrutatakse punktid kahega. Reeglid on samad, mis tavalises pokkeris. Punktide arvestamisel tuleb alati silmas pidada reeglit, et punktid „ei teki tühja koha pealt“ ning kui keegi saab x-koguse punkte, lahutakse täpselt sama kogus punkte teiste mängijate punktidest maha. Harrastada saab nii rahamängu, SNG-sid kui ka mitmelauaturniire. Alates 2012.aastast on Hiina pokkerit võimalik mängida ka internetis. Seda võimalust pakub Leedu firma Tonybet. Internetis mängimiseks on vajalik luua Tonybet keskkonnas konto ja teha läbi isiku tõestamise protsess. Mänguks vajaliku tarkvara saab tõmmata nii PC, iOS kui ka Android seadmetele.. Mängides internetis, tuleb aga siiski silmas pidada seda, et kuna mäng on avatud kaartidega, võib internetiühenduse katkemine mängu tulemusele väga halvasti mõjuda. . "Arhiivikoopia". Originaali arhiivikoopia seisuga 14. juuni 2015. Vaadatud 12. juunil 2015.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 14. juuni 2015. Vaadatud 12. juunil 2015.{{netiviide}}: CS1 hooldus: arhiivikoopia kasutusel pealkirjana (link) "Arhiivikoopia". Originaali arhiivikoopia seisuga 14. juuni 2015. Vaadatud 12. juunil 2015.{{netiviide}}: CS1 hooldus: arhiivikoopia kasutusel pealkirjana (link)